**ROMÂNIA**

**JUDEŢUL SUCEAVA**

**CONSILIUL LOCAL BĂLCĂUŢI**

**PROCES VERBAL**

Încheiat azi, 11.09.2015 in sedinta ordinara a Consiliului Local Balcauti.

Prin dispoziţia primarului comunei Bălcăuţi nr. 174 din 04.09.2015 a fost convocat consiliul local al comunei Bălcăuţi la sediul Primăriei în data de 11.09.2015 orele 09.30 in şedinţă ordinară prin invitaţii scrise.

Secretarul comunei face apelul nominal şi constată că sunt prezenţi 13 consilieri din cei 13 consilieri convocaţi.

Preşedinte de şedinţă este ales domnul Manec Viorel în unanimitate de voturi, la propunerea domnului Fediuc Ioan.

Doamna secretar Fediuc Dalila Maria prezintă procesele din şedinţele anterioare, respectiv, 14.08.2015 şi 31.08.2015, apoi le supune la vot şi sunt votate în unanimitate de voturi.

Doamna secretar atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată, privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe, înainte de a se intra în discuţii, acest lucru.

Domnul primar, Ursachi Vasile prezintă proiectul ordinii de zi, după cum urmează:

1. Prezentarea procesului verbal de la şedinta ordinara din data de 14.08.2015.
2. Prezentarea procesului verbal de la şedinta extraordinara din data de 31.08.2015
3. Proiect de hotărâre privind revocarea Hotărârii Consiliului local Bălcăuţi nr.24 din 30.06.2015.

Iniţiator, primarul comunei.

1. Proiect de hotarâre privind aprobarea trecerii din domeniul privat în domeniul public a unor suprafete de teren situate în comuna Balcauti, judeţul Suceava.

Iniţiator, primarul comunei.

1. Proiect de hotărâre privind completarea Inventarului bunurilor care fac parte din domeniul public al comunei Bălcăuti, judeţul Suceava, înscris în Anexa la Hotărârea nr. 15/13.09.1999, cu modificările şi completările ulterioare.

Iniţiator, primarul comunei.

Se supune la vot proiectul ordinii de zi, şi este votat în unanimitate de voturi.

Se trece la al treilea punct al ordinii de zi, proiect de hotărâre privind revocarea Hotărârii Consiliului local Bălcăuţi nr.24 din 30.06.2015.

Domnul primar prezinta expunerea de motive si le explica domnilor consilieri ca procedura de apropare a vânzării a suprafeţei de 600 m.p teren ce aparţine domeniului privat al comunei Bălcăuţi, situat in intravilanul satului Gropeni comuna Bălcăuţi nu a fost una corectă din acest motiv se impune aprobarea proiectului de hotarare privind revocarea Hotărârii consiliului local Balcauti nr.24 din 30.06.2015 privind aprobarea vanzării, prin licitaţie publică deschisă, cu strigare, a suprafeţei de 600 m.p teren ce aparţine domeniului privat al comunei Bălcăuţi, situat in intravilanul satului Gropeni, comuna Bălcăuţi, urmand sa fie inceputa o noua procedura conform legislatiei actuale.

Nefiind inscrieri la cuvant se supune la vot proiectul de hotarare si este votat cu 13 voturi pentru, nici o abtinere si nici un vot impotriva.

Se trece la urmatorul punct al ordinii de zi, proiect de hotarare privind aprobarea trecerii din domeniul privat în domeniul public a unor suprafete de teren situate în comuna Balcauti, judeţul Suceava.

Domnul primar prezinta expunerea de motive si prezinta care sunt imobilele care fac obiectul prezentului proiect de hotarare respectiv, suprafata de teren de 16.991 m.p conform CF nr.30994 si suprafata de 31700 conform CF nr.30999, terenuri situate in comuna Balcauti satul Balcauti.

Se supune la vot proiectul de hotarare si este votat cu 13 voturi pentru, nici o abtinere si nici un vot impotriva.

Se trece la urmatorul punct al ordinii de zi, proiect de hotărâre privind completarea Inventarului bunurilor care fac parte din domeniul public al comunei Bălcăuti, judeţul Suceava, înscris în Anexa la Hotărârea nr. 15/13.09.1999, cu modificările şi completările ulterioare.

Domnul primar prezinta expunerea de motive si le explica domnilor ca in urma aprobarii trecerii in domeniul public a drumurilor de exploatatie agricola se impune completarea inventarului domeniului public al comunei de aceea se impune aprobarea proiectului de hotarare privind completarea domeniului public al comunei cu urmatoarele sectoare de drumuri.

* Drumul de exploataţie agricolă situat în satul Bălcăuţi, comuna Bălcăuţi, judeţul Suceava, de la E85 până la Tincu Silvia.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la E85 până la Peniuc Maria.
* Drumul de exploataţie agricolă, situat în satul Bălcăuţi, comuna Bălcăuţi, judeţul Suceava, de la DC35 până la Mlaca.
* Drumul de exploataţie agricolă, situat în satul Negostina, comuna Bălcăuţi, judeţul Suceava de la Ferma SC Cerbul Carpatin până laE85 .
* Drumul de exploataţie agricolă, situat în satul Negostina, comuna Bălcăuţi, judeţul Suceava de la E85 până la Chideşa Mircea .
* Drumul de exploataţie agricolă, situat în satul Gropeni, comuna Bălcăuţi, judeţul Suceava de la DJ209D până la DC35 , lungime 578 m.

Se supune la vot proiectul de hotarare si este votat cu 13 voturi pentru, nici o abtinere si nici un vot impotriva.

In incheiere domnul Chidesa Iulian Petru il propune presedinte de sedinta pentru lunile octombrie, noiembrie, decembrie pe domnul Smighelschi Titi.

Se supune la vot propunerea si este votata cu 13 voturi pentru.

Nemaifiind inscrieri la cuvant domnul presedinte de sedinta declara inchisa sedinta ordinara a Consiliului local Balcauti din data de 11.09.2015.

**PREŞEDINTE DE ŞEDINŢĂ SECRETARUL COMUNEI**

**Manec Viorel Fediuc Dalila Maria**